Up-606/03
Natisni
Opravilna št.:
Up-606/03
Datum odločitve:
15. 4. 2004
ECLI:
ECLI:SI:USRS:2004:Up.606.03
Akt:
Ustavna pritožba A. A. zoper sklep Vrhovnega sodišča št. I R 2/2003 z dne 22. 5. 2003 in zoper sklep Okrajnega sodišča v Domžalah št. P 39/97 z dne 21. 8. 2002
Izrek:
Ustavna pritožba A. A. zoper sklep Vrhovnega sodišča št. I R 2/2003 z dne 22. 5. 2003 in zoper sklep Okrajnega sodišča v Domžalah št. P 39/97 z dne 21. 8. 2002 se zavrže.
Evidenčni stavek:
Ustavna pritožba zoper sklep Vrhovnega sodišča je nedopustna, ker je prepozna, zoper sklep Okrajnega sodišča v Domžalah pa zato, ker niso izčrpana pravna sredstva.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 9. 2003
Vrsta odločitve:
sklep
Vrsta rešitve:
zavrženje
Dokument:
US23351
Up-606/03-7
15. 4. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 25. marca 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Vrhovnega sodišča št. I R 2/2003 z dne 22. 5. 2003 in zoper sklep Okrajnega sodišča v Domžalah št. P 39/97 z dne 21. 8. 2002 se zavrže.
Obrazložitev
1. Pritožnik je dne 9. 9. 2003 vložil ustavno pritožbo zoper sodni odločbi, navedeni v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Po navedbah pritožnika in podatkih, ki jih je Ustavnemu sodišču posredovalo Okrajno sodišče v Domžalah, je bil pritožniku izpodbijani sklep Vrhovnega sodišča vročen dne 10. 7. 2003.
Ustavna pritožba, vložena dne 9. 9. 2003, je torej prepozna, zato jo je Ustavno sodišče zavrglo.
4. Tudi glede izpodbijanega sklepa Okrajnega sodišča v Domžalah, s katerim to sodišče ni ugodilo predlogu pritožnika za izločitev sodnice, Ustavno sodišče ugotavlja, da niso izpolnjene procesne predpostavke za njegovo obravnavo. Po prvem odstavku 51. člena ZUstS se lahko ustavna pritožba namreč vloži šele, ko so izčrpana vsa redna in izredna pravna sredstva. Zoper sklep o zavrnitvi predloga za izločitev sodnika ni posebne pritožbe (peti odstavek 73. člena Zakon o pravdnem postopku, Uradni list RS, št. 26/99 in nasl. - ZPP). To pa pomeni, da bo lahko domnevne nezakonitosti v zvezi s to odločitvijo sodišča stranka uveljavljala s pravnimi sredstvi zoper končno odločitev sodišča. Šele po izčrpanju teh pravnih sredstev bo ustavna pritožba dopustna. Zato je bilo treba ustavno pritožbo zoper sklep Okrajnega sodišča v Domžalah zavreči iz tega razloga.
5. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger